Revoluție la CSA Steaua după ratarea calificării în play-off: "Pițurcă este supărat extrem de rău! Va ieşi într-o conferinţă de presă cu toţi marii jucători!"
CSA Steaua a ratat calificarea în play-off-ul Ligii 2 pentru prima dată de când activează în eșalonul secund.
Înfrângerea cu CS Mioveni (0-2) le-a fost fatală "militarilor", iar fostele glorii ale echipei s-au revoltat.
"Pițurcă este supărat extrem de rău! Va ieşi într-o conferinţă de presă cu toţi marii jucători!"
"Săptămâna trecută am vorbit cu Victor Piţurcă. Era foarte supărat de situaţia de la echipă. Toţi jucătorii care au câştigat Cupa Campionilor sunt aproape de echipa asta. Au avut o şedinţă prin octombrie-noiembrie cu secretari de stat de la Ministrul Apărării, vorbim de grupul marilor jucători: Piţurcă, Tudorel Stoica, Majearu, Bumbescu, Iovan…
Au fost promisiuni cu subiect şi predicat că până în vară se va rezolva problema clubului de drept public, iar din vara anului 2024 echipa va începe sezonul cu drept de promovare.
Pițurcă este supărat extrem de rău. Iar dacă nu se va întâmpla nimic, va ieşi într-o conferinţă de presă cu toţi marii jucători în care să spună că ei nu mai cred în nimic. Vrea să facă o conferinţă prin care să se delimiteze de conducerea clubului şi Ministerului. Se cheltuie bani degeaba. Și Piţi şi gloriile au fost minţiţe", a dezvăluit Valeriu Răchită, conform Fanatik.